《恭题灵羊图》
明代·谢承举

塞上春深草初绿，黄河套边堪放牧。
何来羌羚携乳畜，旁有韩卢将搏逐。
群羚不奔且不惊，?车无影鸾无声。
持旄已归苏子卿，挟册未见黄初平。
羊何安闲卢何猛，以静制动清边境。
我皇执笔发深儆，意在和雍化强梗。
是时贤相惟三杨，升平辅理称虞唐。
九重优游翰墨场，天与人文垂四方。